Document ID: 32005D0908

A BIZOTTSÁG HATÁROZATA
(2005. december 14.)
a 2002/56/EK tanácsi irányelvnek a harmadik országokból származó vetőburgonya egyenértékűségére vonatkozó határozatok időbeli hatályának kiterjesztésére a tagállamoknak engedélyezett, a 21. cikk (3) bekezdésében megállapított határidő tekintetében történő módosításáról
(az értesítés a C(2005) 5020. számú dokumentummal történt)
(EGT vonatkozású szöveg)
(2005/908/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a vetőburgonya forgalmazásáról szóló, 2002. június 13-i 2002/56/EK tanácsi irányelvre (1) és különösen annak 21. cikke (3) bekezdésének második albekezdésére,
mivel:
(1)
A 2002/56/EK irányelv előírja, hogy bizonyos időpontoktól kezdődően a tagállamok többé nem állapíthatják meg maguknak a harmadik országokban betakarított vetőburgonyának a Közösségben betakarított vetőburgonyával való egyenértékűségét és a fenti irányelvnek való megfelelését.
(2)
Mivel azonban még nem sikerült egy olyan közösségi egyenértékűséget megállapítani, amely valamennyi érintett harmadik országból származó vetőburgonyára kiterjed, a 2002/56/EK irányelv lehetővé tette, hogy a tagállamok a harmadik országokból származó, és a közösségi egyenértékűség által fel nem ölelt vetőburgonya egyenértékűségével kapcsolatban előzőleg hozott határozataik időbeli hatályát 2005. március 31-ig kiterjesszék.
(3)
A harmadik országokban betakarított vetőburgonyának a Közösségben betakarított vetőburgonyával való egyenértékűségével kapcsolatos közösségi szabályok hiányában, a 2002/56/EK irányelv által a tagállamoknak nyújtott, az egyenértékűségi határozatok időbeli hatályának kiterjesztésére vonatkozó felhatalmazást három évig továbbra is alkalmazni kell.
(4)
A 2002/56/EK irányelvet ennek megfelelően módosítani kell.
(5)
Az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,
ELFOGADTA EZT A HATÁROZATOT:
1. cikk
A 2002/56/EK irányelv 21. cikke (3) bekezdésének első albekezdésében a „2005. március 31.” időpont helyébe a „2008. március 31.” időpont lép.
2. cikk
Ennek a határozatnak a tagállamok a címzettjei.
Kelt Brüsszelben, 2005. december 14-én.

Labels: 3
17
15
6